Държавен вестник, бр. 53, 2016 г., стр. 11

БРОЙ  53	
Д Ъ Р Ж А В Е Н  В Е С Т Н И К 	
СТР.  11  
предоставя финансовата помощ. При извърш­
ване на предварителен подбор на концепции 
за проектни предложения ръководителят на 
управляващия орган на водещата програма 
съгласува и доклада по чл. 20, ал. 3.
Чл. 22. При извършване на предварителен 
подбор на концепции за проектни предло­
жения в 10-дневен срок от получаването на 
доклада по чл. 20, ал. 3 ръководителят на 
управляващия орган изпраща писмена покана 
на одобрените кандидати, в която посочва 
срока за подаване на проектни предложения, 
и уведомява кандидатите, чиито концепции за 
проектни предложения са отхвърлени. 
Раздел II
Оценяване при директно предоставяне 
Чл. 23. Поканата за участие в процедура 
чрез директно предоставяне се изпраща на 
конкретните бенефициенти заедно с докумен­
тите по чл. 5, ал. 1 и се публикува в ИСУН 
2020 и на интернет страницата на съответната 
програма, съответно на всяка от програмите, 
по които се предоставя финансовата помощ 
за интегрирани проектни предложения.
Чл. 24. (1) При процедура чрез директно 
предоставяне се извършва оценка на: проектно 
предложение, включително интегрирано про­
ектно предложение, проектно предложение за 
системен проект, финансов план за бюджетна 
линия, голям проект по смисъла на чл. 100 
от Регламент (ЕС) № 1303/2013, съвместен 
план за действие по смисъла на чл. 104 от 
Регламент (ЕС) № 1303/2013 с включени в 
него проектни предложения по ред, определен 
в документите по чл. 5, ал. 1, т. 1.
(2) В документите по чл. 5, ал. 1, т. 1 като 
задължителен елемент на оценяването по ал. 1 
се предвижда оценка на административния, 
финансовия и оперативния капацитет на 
конкретния бенефициент за изпълнение на 
съответния проект. 
(3) При оценка на съвместен план за дейст­
вие се оценява съответствието на конкрет­
ния бенефициент с изискванията по чл. 104, 
параграф 1 от Регламент (ЕС) № 1303/2013 и 
съответствието на съвместния план за действие 
с изискванията на чл. 106 от Регламент (ЕС) 
№ 1303/2013, с целите на съответната програма 
и с проектните предложения, включени в него. 
(4) Оценяването на проектно предложе­
ние, на голям проект и на съвместен план за 
действие се извършва в срок до три месеца 
от датата на подаването им или от крайния 
срок за подаването им, ако такъв е посочен 
в документите по чл. 5, ал. 1, т. 1. 
(5) Оценяването на проектно предложение 
за системен проект и на финансов план за 
бюджетна линия се извършва в срок до един 
месец от датата на подаването им.
(6) Лицата, които извършват оценките по 
ал. 4 и 5, трябва да притежават необходимата 
квалификация и професионална компетент­
ност за изпълнение на задачите и да спазват 
изискванията по чл. 16, ал. 2.
(7) В оценяването на интегрирани проектни 
предложения участват представители на уп­
равляващите органи на всяка от програмите, 
по които се предоставя финансовата помощ.
(8) При установяване на нередовности, 
непълноти и/или несъответствия на доку­
ментите по ал. 1 съответният управляващ 
орган изпраща на конкретния бенефициент 
уведомление за установените нередовности, 
непълноти и/или несъответствия и определя 
разумен срок за тяхното отстраняване, който 
не може да бъде по-кратък от една седмица. 
Уведомлението съдържа и информация, че 
неотстраняването им в срок може да доведе 
до прекратяване на производството по отно­
шение на конкретния бенефициент. Срокът по 
ал. 4 и 5 спира да тече до датата на тяхното 
отстраняване.
Чл. 25. (1) При наличие на положителен 
резултат от оценяването ръководителят на 
управляващия орган в едноседмичен срок 
от приключване на оценяването взема ре­
шение за:
1. изпращане на голям проект по смисъла 
на чл. 100 от Регламент (ЕС) № 1303/2013 за:
а) оценка от независими експерти съгласно 
чл. 101, ал. 3 от Регламент (ЕС) № 1303/2013 и 
за нотификация съгласно чл. 102, параграф 1 
от същия регламент;
б) одобряване от Европейската комисия 
съгласно чл. 102, параграф 2 от Регламент 
(ЕС) № 1303/2013;
в) одобряване и нотификация на Евро­
пейската комисия съгласно чл. 103, парагра­
фи 2 – 4 от Регламент (ЕС) № 1303/2013;
2. изпращане на съвместен план за действие 
за одобряване от Европейската комисия по 
реда на чл. 107 от Регламент (ЕС) № 1303/2013.
(2) Управляващият орган изпраща голе­
мия проект, съответно съвместния план за 
действие, в едноседмичен срок от решението 
по ал. 1.
(3) В случаите по ал. 1, т. 1, буква „б“ и 
т. 2, при получаване на коментари от страна 
на Европейската комисия по големия проект, 
съответно по съвместния план за действие, 
управляващият орган ги изпраща незабавно на 
бенефициента. В тези случаи преработеният 
голям проект, съответно съвместен план за 
действие, и когато е необходимо, преработе­
ните проектни предложения, включени в него, 
се подават повторно до управляващия орган 
в определен от него разумен срок.
(4) Ръководителят на управляващия орган 
взема решение за изпращане на изменения 
голям проект, съответно съвместен план за